stanford-oval/wikipedia huggingface dataset:
เครก เบลลามี
การค้าแข้ง > แมนเชสเตอร์ซิตี

เบลลามี ย้ายมาสวมเสื้อหมายเลข 39 ของทีมแมนเชสเตอร์ซิตี ในครึ่งหลังของฤดูกาล 2008- 2009 ภายใต้การคุมทีมของมาร์ค ฮิวจ์ส เจ้านายเก่าสมัยเล่นที่สโมสรแบล็คเบิร์น โรเวอร์ส และเขาลงสนามเป็นนัดแรกก็ยิงประตูให้ทีมคว้าชัยชนะได้ทันที โดยเป็นการยิงทีมนิวคาสเซิ่ล ยูไนเต็ดสโมสรเก่าของเขา เมื่อวันที่ 28 มกราคม 2009 ในเกมส์พรีเมียร์ลีก
ในฤดูกาล 2009-2010 ประตูแรกของเขาในฤดูกาลนี้เริ่มจากการยิงใส่อาร์เซนอล ในเกมส์ที่เปิดบ้านชนะไป 4-2 เมื่อวันที่ 12 กันยายน ปี 2009 และในสัปดาห์ต่อมาเขาก็ยิงคนเดียวอีกสองประตูที่สนามโอลด์ แทร๊ฟฟอร์ดในเกมส์แมนเชสเตอร์ดาร์บี้แมตช์ครั้งที่ 153 แต่ถึงเขาจะยิงได้ 2 ประตูแต่แมนเชสเตอร์ซิตีก็แพ้แมนเชสเตอร์ยูไนเต็ดไป 4-3 โดยในเกมส์นัดดังกล่าวหลังจากที่ไมเคิ่ล โอเว่น ยิงประตูชัยให้แมนเชสเตอร์ยูไนเต็ดคว้าชัยชนะในช่วงทดเวลาบาดเจ็บได้ แฟนบอลวัย 21 ปีของแมนเชสเตอร์ยูไนเต็ดรายหนึ่งก็กระโดดลงมาป่วนแสดงความดีใจในสนามก่อนจะถูกเจ้าหน้าที่ถึง 4 คนจับตัวเอาไว้ได้ ในขณะนั้นเองเบลลามีที่อยู่ในอารมณ์หงุดหงิดเต็มที่ได้เดินตรงเข้าไปตบแบบกึ่งชกใส่แฟนบอลรายนั้น หลังจบเกมส์เขาได้ถูกสมาคมฟุตบอลอังกฤษตักเตือนถึงพฤติกรรมดังกล่าว ส่วนแฟนบอลที่ลงมาสร้างปัญหาถูกศาลห้ามชมเกมส์ในสนามเป็นเวลา 3 ปี
ขณะที่เบลลามีกำลังทำผลงานได้ดี มาร์ค ฮิวจ์ส ผู้จัดการทีมที่นำตัวเขามาร่วมทีม ได้ถูกเจ้าของสโมสรปลดออกจากตำแหน่ง และผู้จัดการทีมคนใหม่อย่างโรแบร์โต้ มันชินี่ ก็ให้เขาเป็นตัวสำรองของทีมในทันทีที่เข้ารับตำแหน่ง อย่างไรก็ตามในฤดูกาลนั้นเขาก็ยังตัดสินใจที่จะอยู่เล่นกับทีมต่อไป
ภายใต้การคุมทีมของโรแบร์โต้ มันชินี ถึงแม้เขาจะไม่ค่อยได้ลงเป็นตัวจริง แต่ก็เป็นคนยิง 2 ประตู ในเกมส์พบเชลซีซึ่งเอาชนะไปได้ 4-2 โดย 2 ประตูของเบลลามีในเกมส์นั้น ทำให้แมนเชสเตอร์ซิตี เอาชนะเชลซีได้ถึงสนามแสตมฟอร์ด บริดจ์ เป็นครั้งแรกในรอบ 17 ปีเลยทีเดียว
แมนเชสเตอร์ซิตีจบฤดูกาล 2009-2010 ด้วยอันดับ 5 ได้สิทธิ์เล่นยูโรป้า ลีก ในฤดูกาลหน้า โดยเครก เบลลามียิงไป 10 ประตูในลีก
ฤดูกาล 2010-2011 โรแบร์โต้ มันชินี่ ได้ตัดเครก เบลลามี ออกจากรายชื่อนักเตะที่จะใช้ในยูโรป้า ลีก ทำให้เขาตัดสินใจย้ายไปเล่นให้กับคาร์ดิฟฟ์ ซิตี้ทีมบ้านเกิดของเขาในลีกเดอะ แชมเปี้ยนชิพด้วยสัญญายืมตัว
การค้าแข้ง > คาร์ดิฟฟ์ ซิตี้

ฤดูกาล 2010-2011 เบลลามีย้ายมาร่วมทีมคาร์ดิฟฟ์ ซิตี้ด้วยสัญญายืมตัว 1 ปี โดยเขาลงเล่นที่นี่ภายใต้การคุมทีมของเดฟ โจนส์
การค้าแข้ง > ลิเวอร์พูล (ค.ศ. 2011)

เบลลามีได้ย้ายกับอยู่กับ สโมสรฟุตบอลลิเวอร์พูล อีกครั้งในปี ค.ศ. 2011 โดยได้สวมเสื้อเบอร์ 39 ได้ลงเล่นตัวจริง 32 นัด ทำประตูไปได้ 10 ประตู แล้วในช่วงปี ค.ศ. 2012 เบลลามีโชว์ฟอร์มเด่นอีกครั้งในนัด ลีกคัพ โดยลิเวอร์พูลได้เจอกับแมนเชสเตอร์ซิตี เบลลามีทำประตูไป 2 ลูกติดกันทำให้ลิเวอร์พูลเสมอแมนเชสเตอร์ซิตีไป 2-2 แต่เข้ารอบด้วยรอบแรกลิเวอร์พูลชนะ 1-0 ด้วยกฎประตูทีมเยือน และ ในนัดรอบตัดเชือก เอฟเอคัพ ตอนเจอกับเอฟเวอร์ตันในนาทีที่ 87 เบลลามียิงฟรีคิกจากทางริมเส้นฝั่งซ้ายบอลลอยมาถึง แอนดี้ คาร์โรลล์ หัวหอกทีมชาติอังกฤษ โหม่งเข้าไปจึงทำให้ลิเวอร์พูลชนะเอฟเวอร์ตันไปได้ 2-1
การกุศล

6 พฤษภาคม ปี 2008 เบลลามีเปิดเผยว่าตัวเขามีโครงการจัดตั้งมูลนิธิเพื่อช่วยเหลือและให้โอกาสเด็กในย่านฟรีทาวน์ เมืองหลวงของประเทศเซียร์ร่า ลีโอน และต่อมาเขาก็ได้เดินทางไปเยี่ยมเมืองที่ได้รับผลกระทบจากภัยสงครามและบริจาคเงินส่วนตัวเป็นจำนวนมากถึง6แสน5หมื่นปอนด์ เพื่อสร้างศูนย์ฝึกฟุตบอลเพื่อพัฒนาเยาวชน
ภาพพจน์ของเบลลามีดูเหมือนจะดีขึ้นแต่โชคร้ายที่กลับเกิดเรื่องอื้อฉาวอีกครั้ง โดยในวันที่14 มิถุนายน ปี2008 ขณะที่เขาตั้งใจที่จะไปเปิดโรงเรียนสอนฟุตบอลในเซียร์ร่า ลีโอน แต่กลับก่อเรื่องทะเลาะวิวาทกับเจ้าหน้าที่การกุศลในบ่อนคาสิโนหลังจากเสียพนันในร้าน
เกียรติประวัติ

เซลติก
Scottish Cup (1): 2005
แบล็คเบิร์น โรเวอร์ส
รางวัลผู้เล่นยอดเยี่ยมของสโมสรประจำฤดูกาล 2005-2006
ลิเวอร์พูล
ลีกคัพ (1): 2011–12
เอฟเอคอมมูนิตีชีลด์ (1): 2006
คาร์ดิฟฟ์ ซิตี้
ลีกเดอะ แชมเปียนชิพ (แชมป์) :2012-2013
สถิติ

| ระดับสโมสร> ฤดูกาล.อังกฤษ | ระดับสโมสร> สโมสร.อังกฤษ | ระดับสโมสร> ลีก.อังกฤษ | เกมลีก> ลงเล่น.ลีก | เกมลีก> ประตู.ลีก | ฟุตบอลถ้วย> ลงเล่น.เอฟเอคัพ | ฟุตบอลถ้วย> ประตู.เอฟเอคัพ | ลีกคัพ> ลงเล่น. ลีกคัพ | ลีกคัพ> ประตู. ลีกคัพ | ระดับทวีป> ลงเล่น. ยุโรป | ระดับทวีป> ประตู. ยุโรป | รวม> ลงเล่น.รวม | รวม> ประตู.รวม |
| --- | --- | --- | --- | --- | --- | --- | --- | --- | --- | --- | --- | --- |
| 1996–97 | Norwich City | First Division | 3 | 0 | - | - | - | - | - | - | 3 | 0 |
| 1997–98 | Norwich City | First Division | 36 | 13 | 1 | 0 | 1 | 0 | - | - | 38 | 13 |
| 1998–99 | Norwich City | First Division | 40 | 17 | - | - | 5 | 2 | - | - | 45 | 19 |
| 1999–2000 | Norwich City | First Division | 4 | 2 | - | - | - | - | - | - | 4 | 2 |
| 2000–01 | Norwich City | First Division | 1 | 0 | - | - | - | - | - | - | 1 | 0 |
| 2000–01 | Coventry City | Premier League | 34 | 6 | 2 | 1 | 3 | 1 | - | - | 39 | 8 |
| 2001–02 | Newcastle United | Premier League | 27 | 9 | 3 | 0 | 3 | 4 | 6 | 1 | 39 | 14 |
| 2002–03 | Newcastle United | Premier League | 29 | 7 | 1 | 0 | - | - | 6 | 2 | 36 | 9 |
| 2003–04 | Newcastle United | Premier League | 16 | 5 | - | - | - | - | 8 | 5 | 24 | 10 |
| 2004–05 | Newcastle United | Premier League | 21 | 7 | 1 | 0 | 2 | 0 | 5 | 3 | 29 | 10 |
| Scotland | Scotland | Scotland | ลีก | ลีก | Scottish Cup | Scottish Cup |  Scottish League Cup |  Scottish League Cup |  ยุโรป |  ยุโรป | รวม | รวม |
| 2004–05 | Celtic | Scottish Premier League | 12 | 7 | 3 | 2 | - | - | - | - | 15 | 9 |
| อังกฤษ | อังกฤษ | อังกฤษ | ลีก | ลีก | เอฟเอคัพ | เอฟเอคัพ |  ลีกคัพ |  ลีกคัพ |  ยุโรป |  ยุโรป | รวม | รวม |
| 2005–06 | Blackburn Rovers | Premier League | 27 | 13 | 1 | 2 | 4 | 2 | - | - | 32 | 17 |
| 2006–07 | Liverpool | Premier League | 27 | 7 | - | - | 2 | 0 | 12 | 2 | 41 | 9 |
| 2007–08 | West Ham United | Premier League | 8 | 2 | - | - | 1 | 2 | - | - | 9 | 4 |
| 2008–09 | West Ham United | Premier League | 16 | 5 | 1 | 0 |  |  |  |  | 17 | 5 |
| 2008–09 | Manchester City | Premier League | 8 | 3 | - | - | 0 | 0 | 3 | 2 | 11 | 5 |
| 2009–10 | Manchester City | Premier League | 32 | 10 | 3 | 1 | 5 | 0 | - | - | 40 | 11 |
| 2010–11 | Cardiff City | Championship | 35 | 11 | 0 | 0 | 0 | 0 | - | - | 36 | 11 |
| 2011–12 | Liverpool | Premier League | 4 | 1 | 0 | 0 | 1 | 1 | - | - | 5 | 2 |
| Premier League | Premier League | Premier League | 261 | 82 | 12 | 4 | 21 | 10 | 40 | 15 | 334 | 111 |
| รวม | อังกฤษ | อังกฤษ | 349 | 119 | 13 | 4 | 25 | 12 | 40 | 15 | 425 | 149 |
| รวม | Scotland | Scotland | 12 | 7 | 3 | 2 | - | - | - | - | 15 | 9 |
| สรุปรวม | สรุปรวม | สรุปรวม | 361 | 126 | 16 | 6 | 25 | 12 | 40 | 15 | 440 | 158 |
แหล่งข้อมูลอื่น

เบลลามีฉะรีเซ่หยิบไม้กอล์ฟหวดเดี้ยง เก็บถาวร 2016-03-04 ที่ เวย์แบ็กแมชชีน
ฉาวอีก!! เบลลามีวิวาทในกาสิโนทวีปแอฟริกา เก็บถาวร 2016-03-05 ที่ เวย์แบ็กแมชชีน
| ด ค กผู้จัดการทีมของฟุตบอลทีมชาติของยูฟ่าในปัจจุบัน |
| --- | --- |
 Reja (แอลเบเนีย)  Koldo (อันดอร์รา)  Caparrós (อาร์มีเนีย)  รังนิค (ออสเตรีย)  De Biasi (อาเซอร์ไบจาน)  Kondratyev (เบลารุส)  Tedesco (เบลเยียม)  Petev (บอสเนียและเฮอร์เซโกวีนา)  Petrov (บัลแกเรีย)  ดาลิช (โครเอเชีย)  Kostenoglou (ไซปรัส)  Šilhavý (เช็กเกีย)  ยูลมัน (เดนมาร์ก)  คาร์สลีย์c (อังกฤษ)  Häberli (เอสโตเนีย)  Ericson (หมู่เกาะแฟโร)  Kanerva (ฟินแลนด์)  เดช็อง (ฝรั่งเศส)  Sagnol (จอร์เจีย)  ฟลิค (เยอรมนี)  Ribas (ยิบรอลตาร์)  Poyet (กรีซ)  Rossi (ฮังการี)  Arnar (ไอซ์แลนด์)  Ruttensteiner (อิสราเอล)  สปัลเลตติ (อิตาลี)  Baysufinov (คาซัคสถาน)  Giresse (คอซอวอ)  Kazakevičs (ลัตเวีย)  Stocklasa (ลิกเตนสไตน์)  Ivanauskas (ลิทัวเนีย)  Holtz (ลักเซมเบิร์ก)  Mangia (มอนตา)  Bordin (มอลโดวา)  Radulović (มอนเตเนโกร)  กุมัน (เนเธอร์แลนด์)  Milevski (นอร์ทมาซิโดเนีย)  โอนีลล์ (นอร์เทิร์นไอร์แลนด์)  Solbakken (นอร์เวย์)  Michniewicz (โปแลนด์)  มาร์ติเนซ (โปรตุเกส)  Kenny (สาธารณรัฐไอร์แลนด์)  E.Iordănescu (โรมาเนีย)  Karpin (รัสเซีย)  Varrella (ซานมารีโน)  คลาร์ก (สกอตแลนด์)  สตอยโควิช (เซอร์เบีย)  Tarkovič (สโลวาเกีย)  Kek (สโลวีเนีย)  เด ลา ฟูเอนเต (สเปน)  Andersson (สวีเดน)  Yakin (สวิตเซอร์แลนด์)  มอนเตลลา (ตุรกี)  เปตรากอฟc (ยูเครน)  เบลลามี (เวลส์) 
 (c) – รักษาการ
เคอนิกเส็กก์ ซีซีอาร์

| เคอนิกเส็กก์ ซีซีอาร์ |
| --- | --- |

ภาพรวม
บริษัทผู้ผลิต: เคอนิกเส็กก์
เริ่มผลิตเมื่อ: ค.ศ. 2004 – 2006 14 คัน
แหล่งผลิต: แองเกลโฮล์ม, ประเทศสวีเดน
ผู้ออกแบบ: เอสเวน-แฮร์รี เอเคสซัส (Sven-Harry Åkesson)
ตัวถังและช่วงล่าง
ประเภท: รถยนต์นั่งสมรรถนะสูง (Sports car)
รูปแบบตัวถัง: 2 ประตู ทาร์กาท็อป
โครงสร้าง: เครื่องยนต์กลางลำหลัง ขับเคลื่อนสองล้อท้าย (RMR)
จำนวนประตู: 2 แบบแรปเตอร์ดอร์ (Raptor doors)
ระบบส่งกำลัง
เครื่องยนต์: 4.6 L ฟอร์ดโมดูลาร์ V8
ระบบเกียร์: เกียร์ธรรมดา 6 จังหวะ
มิติ
ระยะฐานล้อ: 2,659 mm (104.7 in)
ความยาว: 4,191 mm (165.0 in)
ความกว้าง: 1,989 mm (78.3 in)
ความสูง: 1,069 mm (42.1 in)
น้ำหนัก: 1,180 kg (2,601 lb) (Dry)
ระยะเหตุการณ์
รุ่นก่อนหน้า: เคอนิกเส็กก์ ซีซี8เอส
รุ่นต่อไป: เคอนิกเส็กก์ ซีซีเอ็กซ์
เคอนิกเส็กก์ ซีซีอาร์ (อังกฤษ: Koenigsegg CCR) เป็นรถยนต์นั่งสมรรถนะสูง เครื่องยนต์กลางลำหลัง ขับเคลื่อนสองล้อท้าย (RMR) 2 ประตู 2 ที่นั่ง ผลิตโดยบริษัท เคอนิกเส็กก์จากสวีเดน เปิดตัวครั้งแรกในงานเจนีวาออโตโชว์ ค.ศ. 2004
ซีซีอาร์มีคล้ายคลึงกับ ซีซี8เอส รุ่นก่อนหน้านี้มาก ทั้งประตูเปิดข้างแบบยกขึ้นทำมุม 45 องศาในแนวระดับ ซึ่งบริษัทเรียกว่า "แรปเตอร์ดอร์" (Raptor doors) แต่ถึงอย่างไรก็ตาม ซีซีอาร์ ก็มีการปรับปรุงหลายส่วน เช่นการปรับปรุงสพริเตอร์ (Splitter) ด้านหน้าให้ใหญ่ขึ้น ใส่จานเบรกที่ใหญ่ขึ้น ระบบกันสะเทือนที่พร้อมรองรับเครื่องยนต์ให้มีประสิทธิภาพขึ้น โดยใช้เครื่องยนต์ขนาด 4.7 ลิตร V8 ให้กำลังได้ถึง 806 แรงม้า (817 PS; 601 kW) ที่ 6900 รอบ/นาที และแรงบิดที่ 920 นิวตัน·เมตร (680 ปอนด์·ฟุต) ที่ 5700 รอบ/นาที รถใช้ระบบส่งกำลังเป็นเกียร์ธรรมดา 6 จังหวะ
ซีซีอาร์ สามารถทำความเร่ง 0–100 กม./ชม. ได้ใน 3.2 วินาที และความเร็วสูงสุดที่ 388 กม./ชม. (241 ไมล์/ชม.) ทำให้ "เป็นรถที่เร็วสุดในโลก (อย่างไม่เป็นทางการ) ประจำปี 2005" และ "เป็นรถที่มีกำลังเครื่องยนต์มากที่สุดประจำปี ค.ศ. 2005"
รุ่นย่อย

ซีซีอาร์ รีโว (CCR REVO): รุ่นที่มาปรับโดยเคอนิกเส็กก์ ในปี ค.ศ. 2012
เอโด คอมเพทิชัน ซีซีอาร์ อีโวลูชัน (EDO Competition CCR Evolution): รุ่นแต่งโดยค่ายแต่งรถแนวเอ็กโซติกคาร์ (Exotic car) โดยใช้เงินแต่งทั้งหมดรวมแล้วกว่า 56,428 ดอลลาร์ หรือ 1.5 ล้านบาท
แหล่งข้อมูลอื่น

เว็บไซต์อย่างเป็นทางการ
เคานต์

เคานต์ (อังกฤษ: count) เป็นบรรดาศักดิ์ของขุนนางที่ใช้กันในยุโรป เคานต์ที่เป็นสตรีหรือภริยาของเคานต์เรียกว่า เคาน์ติส (อังกฤษ: countess) เคานต์ปกครองดินแดนที่มีศักดิ์เป็นเคาน์ตี อำนาจในทางปกครองของเคานต์จะเรียกว่า "countship" ชื่อตำแหน่งเคานต์มาจากคำภาษาฝรั่งเศสว่า "comte" ที่มาจากภาษาละติน "comes" ที่แปลว่าเพื่อน (companion) และต่อมาหมายถึง "สหายของจักรพรรดิ หรือผู้แทนของจักรพรรดิ" ในอังกฤษไม่ใช้ตำแหน่งเคานต์ แต่ใช้ตำแหน่งที่เท่าเทียมกันที่เรียกว่า "เอิร์ล" แต่ภริยาของเอิร์ลก็ยังคงเรียกว่าเคาน์เตส ตำแหน่งที่เท่ากับเคานต์ในประเทศอื่น เช่น กราฟ (Graf) ในภาษาเยอรมัน, ฮักชะกุ (伯爵) ในภาษาญี่ปุ่น
พระราชวงศ์ยุโรปมักจะใช้ตำแหน่ง "เคานต์" เป็นตำแหน่งกิตติมศักดิ์เพื่อพระราชทานแก่สมาชิกในพระราชวงศ์โดยเฉพาะ ตำแหน่งกิตติมศักดิ์นี้จะไม่มีอำนาจในทางปกครอง ในสหราชอาณาจักร "เอิร์ล" มักจะเป็นบรรดาศักดิ์ที่ได้แก่บุตรชายคนแรกของดยุก
เควิน แมคอินทอช

| --- | --- |
ภาพครึ่งตัวของแมคอินทอชในพาราลิมปิกฤดูร้อน 2000
ข้อมูลส่วนบุคคล
สัญชาติ:  ออสเตรเลีย
เกิด: ฮอร์ชัม รัฐวิกทอเรีย ประเทศออสเตรเลีย
เควิน แมคอินทอช (อังกฤษ: Kevin McIntosh) เป็นผู้ฝึกสอนกีฬาจักรยานชาวออสเตรเลีย
ชีวิตส่วนตัว

แมคอินทอชมาจากรัฐเซาท์ออสเตรเลีย เขาอาศัยอยู่ในแอดิเลด รัฐเซาท์ออสเตรเลีย
กีฬาจักรยาน

แมคอินทอชเป็นผู้ฝึกสอนกีฬาจักรยานชาวออสเตรเลีย
ในฐานะผู้ฝึกสอนรุ่นเยาวชนของรัฐวิกทอเรีย แมคอินทอชเป็นผู้ฝึกสอนให้แก่เบร็ทท์ แลนแคสเตอร์, แบรด เดวิดสัน, เดวิด เพล, เครก ดิชเบิร์น และโนเอล เซนส์
ในฐานะที่เป็นหัวหน้าผู้ฝึกสอนสถาบันกีฬารัฐเวสเทิร์นออสเตรเลีย เขาเป็นผู้ฝึกสอนให้แก่ไรอัน เบย์ลีย์, ปีเตอร์ ดอว์สัน, ริก สตีล, โบรดี คัลเลน และเอ็ดดี ฮอลแลนด์ส
ในฐานะหัวหน้าผู้ฝึกสอนนักกีฬาจักยานพาราลิมปิก เขาเป็นผู้ฝึกสอนให้แก่แอนดรูว์ พานาซโซโล, สก็อตต์ แมคฟี, แอนจิลา เฟลมมิง, รวมถึงผู้ได้รับเหรียญรางวัลพาราลิมปิกอย่างมาร์ก เลอ โฟลฮิก, ไมเคิล แกลลาเกอร์ และคีแรน โมดรา
แมคอินทอชได้เป็นผู้ฝึกสอนให้แก่ผู้แข่งกีฬาจักรยานซึ่งได้รับรางวัลเหรียญทองรวมกันสิบเหรียญในกีฬาพาราลิมปิกฤดูร้อน เขาเป็นผู้ฝึกสอนนักจักรยานในพาราลิมปิกฤดูร้อน 2000, พาราลิมปิกฤดูร้อน 2004 และพาราลิมปิกฤดูร้อน 2008  ในต้นปี ค.ศ. 2005 เขาได้รับการแต่งตั้งให้เป็นหัวหน้าผู้ฝึกสอนของโครงการกีฬาจักรยานพาราลิมปิกของออสเตรเลีย
แมคอินทอชเคยเป็นผู้ฝึกสอนให้แก่สโมสรจักรยานเบนดิโกแอนด์ดิสทริค ในปี ค.ศ. 1999 เขากลายเป็นหัวหน้าผู้ฝึกสอนกีฬาจักรยานพาราแห่งชาติสำหรับกีฬาจักรยานประเทศออสเตรเลีย เขาลาออกจากตำแหน่งในปี ค.ศ. 2007 เพื่อเข้ารับตำแหน่งผู้ฝึกสอนกีฬาจักรยานกับสถาบันกีฬารัฐเซาท์ออสเตรเลีย และถูกแทนที่ด้วยไซคลิงออสเตรเลียโดยเจมส์ วิคเตอร์ ส่วนในปี ค.ศ. 2011 เขากลายเป็นผู้อำนวยการการฝึกสอนให้แก่ไซคลิงเซาท์ออสเตรเลีย เขาเป็นผู้ฝึกสอนทีมออสเตรเลียในกีฬาจักรยานชิงแชมป์ยุโรป 2005  รวมถึงเป็นผู้ฝึกสอนทีมออสเตรเลียในกีฬาจักรยานชิงแชมป์โลก 2006 ของคณะกรรมการพาราลิมปิกนานาชาติ และในปี ค.ศ. 2007 เขาเป็นผู้ช่วยผู้ฝึกสอนทีมออสเตรเลียในกีฬาจักรยานพาราชิงแชมป์โลก 2007 ของสหพันธ์จักรยานนานาชาติ รวมถึงในปีเดียวกัน เขาเป็นหนึ่งในตัวเลือกระดับชาติสำหรับโครงการกีฬาจักรยานพาราของไซคลิงออสเตรเลียควบคู่กับมาร์ค ฟัลเชอร์ และเจมส์ วิคเตอร์
ในระยะเวลา 10 ปีในฐานะหัวหน้าผู้ฝึกสอนกีฬาจักรยานพาราลิมปิก แมคอินทอชดูแลเหรียญทองกว่า 100 เหรียญในกีฬาพาราลิมปิก, ชิงแชมป์โลก และชิงแชมป์ยุโรป พร้อมกับอีก 100 เหรียญเงินและเหรียญทองแดง
การยอมรับ

ในปี ค.ศ. 2000, 2002 และ 2004 แมคอินทอชได้รับเลือกเป็นผู้ฝึกสอนแห่งปีของคณะกรรมการพาราลิมปิกออสเตรเลีย ส่วนในปี ค.ศ. 2000 เขาได้รับเลือกเป็นผู้ฝึกสอนแห่งปีของไซคลิงออสเตรเลีย นอกจากนี้ เขาได้รับการแต่งตั้งสู่หอเกียรติยศโดยคณะกรรมการพาราลิมปิกนานาชาติในปี ค.ศ. 2008
แมคอินทอช (กลาง) ขณะปลอบโยนเคอร์รี และคีแรน โมดรา นักกีฬาจักรยานลู่ที่กำลังผิดหวังในพาราลิมปิกฤดูร้อน 2000
เคานต์เคลาส์-คาร์ซีมีร์แห่งออเรนจ์-นัสเซา

| เคลาส์-คาร์ซีมีร์แห่งออเรนจ์-นัสเซา ฟ็าน อัมส์แบร์ค |
| --- | --- |
เคานต์แห่งออเรนจ์-นัสเซา จองโกว ฟ็าน อัมส์แบร์ค

ประสูติ: 21 มีนาคม พ.ศ. 2547 (20 ปี) โรงพยาบาลบราโบโว เดอะเฮก ประเทศเนเธอร์แลนด์
ราชวงศ์:  ออเรนจ์-นัสเซา (ทางการ)  อัมส์แบร์ค (แอกนาติก) 
พระบิดา: เจ้าชายคอนสตันตินแห่งเนเธอร์แลนด์
พระมารดา: เจ้าหญิงลอเรนทีนแห่งเนเธอร์แลนด์
เคานต์เคลาส์-คาร์ซีมีร์แห่งออเรนจ์-นัสเซา (อังกฤษ: Count Claus-Casimir of Orange-Nassau) เป็นพระโอรสพระองค์เดียวใน เจ้าชายคอนสตันตินแห่งเนเธอร์แลนด์ กับ เจ้าหญิงลอเรนทีนแห่งเนเธอร์แลนด์ พระองค์ทรงเป็นพระราชนัดดาชายเพียงพระองค์เดียวใน เจ้าหญิงเบียทริกซ์แห่งเนเธอร์แลนด์ และ เจ้าชายเคลาส์แห่งเนเธอร์แลนด์ และทรงเป็นพระภาติยะชายเพียงพระองค์เดียวใน สมเด็จพระราชาธิบดีวิลเลิม-อเล็กซานเดอร์แห่งเนเธอร์แลนด์ โดยมีพระบิดามารดาทูลหัวคือ สมเด็จพระราชาธิบดีวิลเลิม-อเล็กซานเดอร์แห่งเนเธอร์แลนด์พระราชปิตุลา(ลุง)  เจ้าชายเมาริทส์แห่งออเรนจ์-นัสเซา ฟัน โฟลเลินโฮเฟิน พระญาติ
| ก่อนหน้า |  | เคานต์เคลาส์-คาร์ซีมีร์แห่งออเรนจ์-นัสเซา |  | ถัดไป |
| --- | --- | --- | --- | --- |
| เคาน์เตสอิโลอีสแห่งออเรนจ์-นัสเซา |  |   ลำดับการสืบราชบัลลังก์เนเธอร์แลนด์  (ลำดับที่ 6)    |  | เคาน์เตสเลโอนอร์แห่งออเรนจ์-นัสเซา |
เคานต์ลูอิดโปล์ดแห่งแคสเทล-แคสเทล

| เคานต์ลูอิดโปล์ดแห่งแคสเทล-แคสเทล |
| --- | --- |
ลูอิดโปล์ด อัลเฟรด ฟริดริช คาร์ล
เกิด: 14 พฤศจิกายน ค.ศ. 1904(1904-11-14) ลังเกิน วีเซนบาค ราชรัฐบาเดิน
เสียชีวิต: 6 พฤศจิกายน ค.ศ. 1941(1941-11-06) (36 ปี) (หรือ 8 พฤศจิกายน ค.ศ. 1941) บันกายา โซเฟีย ราชอาณาจักรบัลแกเรีย
มีชื่อเสียงจาก: พระสวามีใน เจ้าหญิงอเล็กซานดรีน-ลูอีสแห่งเดนมาร์ก
คู่สมรส: เจ้าหญิงอเล็กซานดรีน-ลูอีสแห่งเดนมาร์ก
บุตร:  เคาน์เตสอมาลี  เคาน์เตสไธรา  เคานต์ออตโต 
บิดามารดา: เคานต์ออตโต ฟริดริช เจ้าหญิงอมาลีแห่งโลเวนเทน-เวสเทม-ฟรูเดนเบิร์ก
เคานต์ลูอิดโปล์ดแห่งแคสเทล-แคสเทล (อังกฤษ: Count Luitpold of Castell-Castell) เกิดเมื่อวันที่ 14 พฤศจิกายน ค.ศ. 1904 เป็นโอรสใน เคานต์ออตโต ฟริดริช และ เจ้าหญิงอมาลีแห่งโลเวนเทน-เวสเทม-ฟรูเดนเบิร์ก
วันที่ 24 สิงหาคม ค.ศ. 1936 พระองค์ ทรงหมั้นกับ เจ้าหญิงอเล็กซานดรีน-ลูอีสแห่งเดนมาร์ก พระธิดาใน เจ้าชายฮารัลด์แห่งเดนมาร์ก พระราชนัดดาใน สมเด็จพระเจ้าเฟรเดอริกที่ 8 แห่งเดนมาร์ก ซึ่งการหมั้นครั้งนี้ สมเด็จพระราชาธิบดีคริสเตียนที่ 10 แห่งเดนมาร์ก พระปิตุลา (ลุง) ของพระชายา ทรงเห็นชอบ ทั้งคู่ได้พบกันครั้งแรกในกรุง เบอร์ลิน ในช่วงการแข่งขันกีฬาโอลิมปิกฤดูร้อน 1936 โดยทั้ง 2 ทรงใช้เวลาร่วมกันเป็นส่วนใหญ่ ก่อนที่เขาจะพาพระชายาไปเบอร์ลิน และทรงเสกสมรสกัน ในขณะนั้นเขาได้ศึกษากฎหมายใน มิวนิก
เคานต์ลูอิดโปล์ดและเจ้าหญิงอเล็กซานดรีน-ลูอีส เสกสมรสกันในวันที่ 22 มกราคม ค.ศ. 1937 ที่คริสเตียนบอร์ก พระราชวังโคเปนเฮเกน เดนมาร์ก พระชายารับพระราชทานพระอิสริยยศเป็น เคาน์เตสลูอิดโปล์ดแห่งแคสเทล-แคสเทล มีบุตรดังนี้
เคาน์เตสอมาลี
เคาน์เตสไธรา
เคานต์ออตโต
ในขณะที่ภาพงานเสกสมรสนั้น ถูกเก็บรักษาไว้โดยสถาบันภาพยนตร์แห่งเดนมาร์ก
เขามียศเป็นร้อยโทในกองทัพเยอรมันในช่วงสงครามโลกครั้งที่สอง เขาเสียชีวิตจากการบาดเจ็บของเขาจากเครื่องบินเกิดความผิดพลาดในการดำเนินงานขนส่งผู้ป่วยไปโรงพยาบาลทหารที่บันกายาใกล้ โซเฟีย , บัลแกเรีย ซึ่งไม่เป็นที่แน่ชัดว่าเขาถูกลอบฆ่าเมื่อวันที่เท่าไร แต่มีการสรุปว่า ระหว่างวันที่ 6-8 พฤศจิกายน 2484 ศพของเขาถูกฝังที่ บันยากา และ รีนิงเทรด ณ สุสานในโฮชบอร์ก
เคานต์คริสเตียนแห่งโรเซินบอร์ก

เคานต์คริสเตียนแห่งโรเซินบอร์ก (อังกฤษ: His Excellency Count Christian  of Rosenborg); หรือเดิม เจ้าชายคริสเตียนแห่งเดนมาร์ก พระโอรสพระองค์เล็กใน เจ้าชายคนุด รัชทายาทแห่งเดนมาร์ก กับเจ้าหญิงคาโรลีเนอ-มาทิลเดอแห่งเดนมาร์ก เป็นพระอนุชาในเจ้าหญิงเอลิซาเบธแห่งเดนมาร์กและเคานต์อิงกอล์ฟแห่งโรเซินบอร์ก เขาลาออกจากการเป็น เจ้าชายแห่งเดนมาร์ก และดำรงตำแหน่ง เคานต์แห่งโรเซินบอร์ก ดั่งพระเชษฐา เขาเสกสมรสกับแอนน์ ดอริช (ต่อมาเป็น แอนน์ ดอริชแห่งโรเซินบอร์ก) มีโอรส-ธิดาจำนวน 3 คน
| ด ค กเจ้าชายแห่งเดนมาร์ก |
| --- | --- | --- |
เริ่มนับรุ่นจากการสถาปนาระบอบราชาธิปไตยโดยการสืบราชสมบัติตามลำดับสันตติวงศ์ (hereditary monarchy) ในรัชกาลพระเจ้าเฟรเดอริกที่ 3 เมื่อปี ค.ศ. 1660
| รุ่นที่ 1 |  พระเจ้าคริสเตียนที่ 5 แห่งเดนมาร์ก  เจ้าชายเฟรเดอริก  เจ้าชายจอร์จ ดยุกแห่งคัมบาลันด์  |  |
| รุ่นที่ 2 |  พระเจ้าเฟรเดอริกที่ 4 แห่งเดนมาร์ก  เจ้าชายคริสเตียน วิลเลียม  เจ้าชายคริสเตียน  เจ้าชายคาร์ล  เจ้าชายวิลเฮ็ล์ม  เจ้าชายวิลเลียม ดยุกแห่งกลอสเตอร์  เจ้าชายเยิร์น  เจ้าชายคาร์ล  |  |
| รุ่นที่ 3 |  เจ้าชายคริสเตียน  พระเจ้าคริสเตียนที่ 6 แห่งเดนมาร์ก  เจ้าชายเฟรเดริก คาร์ล  เจ้าชายเยิร์น  เจ้าชายเฟรเดริก คริสเตียน  เจ้าชายคาร์ล  |  |
| รุ่นที่ 4 |  พระเจ้าเฟรเดอริกที่ 5 แห่งเดนมาร์ก  |  |
| รุ่นที่ 5 |  เจ้าชายคริสเตียน  พระเจ้าคริสเตียนที่ 7 แห่งเดนมาร์ก  เจ้าชายรัชทายาทเฟรเดอริก  |  |
| รุ่นที่ 6 |  พระเจ้าเฟรเดอริกที่ 6 แห่งเดนมาร์ก  พระเจ้าคริสเตียนที่ 8 แห่งเดนมาร์ก  เจ้าชายรัชทายาทเฟอร์ดินานด์  |  |
| รุ่นที่ 7 |  เจ้าชายคริสเตียน  เจ้าชายคริสเตียน  พระเจ้าเฟรเดอริกที่ 7 แห่งเดนมาร์ก  พระเจ้าคริสเตียนที่ 9 แห่งเดนมาร์ก^  |  |
| รุ่นที่ 8 |  พระเจ้าเฟรเดอริกที่ 8 แห่งเดนมาร์ก^  พระเจ้าเยออร์ยิโอสที่ 1 แห่งกรีซ^  เจ้าชายวัลเดมาร์  |  |
| รุ่นที่ 9 |  พระเจ้าคริสเตียนที่ 10 แห่งเดนมาร์ก  พระเจ้าโฮกุนที่ 7 แห่งนอร์เวย์  เจ้าชายฮารัลด์  เจ้าชายกุสตาฟ  พระเจ้าคอนสตันติโนสที่ 1 แห่งกรีซ*  เจ้าชายเยออร์ยีโอส*  เจ้าชายนิโกลาโอส*  เจ้าชายอันเดรียส*  เจ้าชายคริสโตเฟอร์*  เจ้าชายออเกอ เคานต์แห่งโรเซินบอร์ก  เจ้าชายแอกเซิล  เจ้าชายเอริก  เจ้าชายวิกโก  |  |
| รุ่นที่ 10 |  พระเจ้าเฟรเดอริกที่ 9 แห่งเดนมาร์ก  เจ้าชายคนุด รัชทายาท  พระเจ้าโอลาฟที่ 5 แห่งนอร์เวย์  เจ้าชายกอล์ม  เจ้าชายโอลัฟ  พระเจ้าเยออร์ยิโอสที่ 2 แห่งกรีซ*  พระเจ้าอเล็กซานโดรสแห่งกรีซ*  พระเจ้าปัฟโลสแห่งกรีซ*  เจ้าชายปีเตอร์*  เจ้าชายฟิลิป ดยุกแห่งเอดินบะระ*∞  เจ้าชายไมเคิล*  เจ้าชายจอร์จ วัลเดมาร์  อดีตเจ้าชายเฟล์มมิง วัลเดมาร์ เคานต์แห่งโรเซินบอร์ก  |  |
| รุ่นที่ 11 |  เจ้าชายเฮนริก^  เจ้าชายอิงกอล์ฟ  เจ้าชายคริสเตียน  พระเจ้าคอนสตันติโนสที่ 2 แห่งกรีซ*  |  |
| รุ่นที่ 12 |  สมเด็จพระราชาธิบดีเฟรเดอริกที่ 10 แห่งเดนมาร์ก  เจ้าชายโจอาคิม‡  เจ้าชายเปาโลส มกุฎราชกุมารแห่งกรีซ*  เจ้าชายนิโกเลาส์*  เจ้าชายฟิลิปโปส*  |  |
| รุ่นที่ 13 |  เจ้าชายคริสเตียน  เจ้าชายวินเซนต์  เจ้าชายนิโคไล#  เจ้าชายเฟลิกซ์#  เจ้าชายเฮนริก#  เจ้าชายคอนสตันติโนส อเล็กซิออส*  เจ้าชายอาชิเลียส-อันเดรียส*  เจ้าชายโอดีสซีส-คีโมน*  เจ้าชายอริสทิเดส สตาวรอส*  |  |
ตัวเอียง หมายถึงเจ้าชายที่ภายหลังเสียพระอิสริยยศเพราะการอภิเษกสมรสต่างฐานันดรศักดิ์ # ทรงถูกถอดพระอิสริยยศ  ^ไม่ใช่เจ้าชายแห่งเดนมาร์กตั้งแต่แรกประสูติ  *ทรงเป็นเจ้าชายแห่งกรีซด้วย ∞ทรงเป็นเจ้าชายแห่งสหราชอาณาจักรด้วย
เคอร์เบอรอส (ดาวบริวาร)

บทความนี้เกี่ยวกับวัตถุทางดาราศาสตร์ สำหรับสัตว์ในตำนานปกรณัมกรีก ดูที่ เซอร์เบอรัส
| --- | --- |
  ภาพการค้นพบเคอร์เบอรอส ของกล้องโทรทรรศน์อวกาศฮับเบิล (ในภาพคือจุด P4)
การค้นพบ
ค้นพบโดย:: Showalter, M. R. และคณะ
ค้นพบเมื่อ:: 28 มิถุนายน 2554 (ยืนยัน 20 กรกฎาคม 2554)
ลักษณะของวงโคจร
ความเยื้องศูนย์กลาง:: ≈ 0
คาบการโคจร:: 32.1 ± 0.3 วัน
ความเอียง:: ≈ 0
ลักษณะทางกายภาพ
รัศมีเฉลี่ย:: (59 ± 2)× 10×103 กม.
โชติมาตรปรากฏ:: 26.1 ± 0.3
เคอร์เบอรอส (อังกฤษ: Kerberos) เดิมชื่อ เอส/2011 (134340) 1 หรือ พี 4 เป็นดาวบริวารขนาดเล็กของดาวพลูโต มีการประกาศการค้นพบเมื่อวันที่ 20 กรกฎาคม พ.ศ. 2554 การค้นพบเคอร์เบอรอส หลังการค้นพบคารอนใน พ.ศ. 2521 และนิกซ์กับไฮดรา ใน พ.ศ. 2548 ทำให้มันเป็นดาวบริวารดวงที่สี่ของดาวพลูโต
ชื่อของดวงจันทร์ เคอร์เบอรอส (Kerberos, Κέρβερος) ตามเทพปกรณัมกรีกมีอีกชื่อว่า เซอร์เบอรัส อันเป็นชื่อของสุนัขสามหัวที่มีหน้าที่เฝ้าประตูทางลงสู่ยมโลกของพลูโต (ฮาเดส) ชื่อนี้ได้รับการเห็นชอบโดยสหพันธ์ดาราศาสตร์สากล และประกาศอย่างเป็นทางการเมื่อวันที่ 2 กรกฎาคม พ.ศ. 2556 พร้อมกับดวงจันทร์อีกดวง สติกซ์ (Styx) ซึ่งเดิมชื่อ S/2012 (134340) 1 หรือ P5
เชิงอรรถ

ก. ^  134340 เป็นตัวเลขประจำดาวพลูโต ตั้งโดยศูนย์ดาวเคราะห์น้อย กำหนดหลังการลดชั้นดาวพลูโตจากสถานะดาวเคราะห์ใน พ.ศ. 2549 ส่วน เอส/2011 พี 1 เป็นรูปแบบที่ใช้กับดาวบริวารของวัตถุที่อยู่ในสถานะดาวเคราะห์ (ดาวพลูโตอยู่ในสถานะดาวเคราะห์แคระ)
เคอร์ทิสส์ พี-40 วอร์ฮอว์ค

| พี-40 วอร์ฮอว์ค |
| --- | --- |

หน้าที่: เครื่องบินขับไล่
ประเทศผู้ผลิต:  สหรัฐ
ผู้ผลิต: เคอร์ทิสส์-ไรท์
เที่ยวบินแรก: 14 ตุลาคม พ.ศ. 2481
ปลดระวาง: พ.ศ. 2501 (บราซิล)
ผู้ใช้หลัก:  กองทัพอากาศทหารบกสหรัฐ  กองทัพอากาศสหราชอาณาจักร  กองทัพอากาศออสเตรเลีย  กองทัพอากาศแคนาดา
การผลิต: พ.ศ. 2482–2487
จำนวนที่ถูกผลิต: 13,738
ค่าใช้จ่ายต่อลำ:  US$44,892 ใน พ.ศ. 2487
พัฒนาจาก: เคอร์ทิสส์ พี-36 ฮอว์ค
รุ่น: เคอร์ทิสส์ เอ็กซ์พี-46
เคอร์ทิสส์ พี-40 วอร์ฮอว์ค (อังกฤษ: Curtiss P-40 Warhawk) เป็นเครื่องบินขับไล่ที่นั่งเดี่ยวของสหรัฐ ใช้โดยกองทัพอากาศทหารบกสหรัฐในระหว่างสงครามโลกครั้งที่สอง
คุณลักษณะ (พี-40อี)

ผู้สร้าง: เคอร์ทิสส์-ไรท์ (สหรัฐ)
ประเภท: เครื่องบินขับไล่
เครื่องยนต์: 1 × Allison V-1710-39
กางปีก: 11.367 เมตร
ยาว: 9.665 เมตร
สูง: 3.25 เมตร
พื้นที่ปีก: 21.9 ตารางเมตร
น้ำหนักเปล่า: 2,686 กิโลกรัม
อัตราเร็วสูงสุด: 538 กิโลเมตร/ชั่วโมง ที่ระดับความสูง 4,600 เมตร
รัศมีทำการรบ: 1,152 กิโลเมตร
อาวุธ: ปืนกล M2 Browning ขนาด 12.7 มม. 6 กระบอก
แหล่งข้อมูลอื่น

"Ways of the War Hawk: How to Fly the Curtiss P-40 Fighter (Color, 1944)" ที่ยูทูบ
พี-40
เคานต์แห่งบาร์เซโลนา

เคานต์แห่งบาร์เซโลนา (อังกฤษ: Count of Barcelona) เป็นประมุขคนสำคัญของกาตาลุญญาระหว่างคริสต์ศตวรรษที่ 9 จนถึงคริสต์ศตวรรษที่ 17
เคาน์ตีแห่งบาร์เซโลนาก่อตั้งขึ้นโดยชาร์เลอมาญหลังจากที่ทรงได้รับชัยชนะต่อดินแดนทางตอนเหนือของแม่น้ำเอโบร ดินแดนเหล่านี้ที่เรียกว่า "ภูมิภาคชายแดนฮิสปาเนีย" ถูกแบ่งออกเป็นเคาน์ตีย่อย ๆ ที่รวมทั้งเคาน์ตีบาร์เซโลนาที่มักจะเป็นอาณาจักรหลักของภูมิภาค ความสัมพันธ์ระหว่างเคาน์ตีกับประมุขแฟรงก์เริ่มห่างเหินขึ้นโดยเฉพาะเมื่อราชวงศ์กาเปเซียงมาแทนที่ราชวงศ์การอแล็งเฌียง
ในคริสต์ศตวรรษที่ 11 เคานต์แห่งบาร์เซโลนาก็รวมราชวงศ์ (dynastic union) กับราชอาณาจักรอารากอนภายใต้ประมุขร่วมกัน ในปี ค.ศ. 1258 พระมหากษัตริย์ฝรั่งเศสก็ทรงสละสิทธิในการมีอำนาจเหนือเคาน์ตีแห่งบาร์เซโลนาตามสนธิสัญญากอร์แบย์ (Treaty of Corbeil)
บาร์เซโลนาเป็นส่วนหนึ่งของราชบัลลังก์อารากอนจนเมื่อราว ค.ศ. 1500 เมื่อบาร์เซโลนาเข้าร่วมกับราชอาณาจักรคาสตีลเพื่อก่อตั้งเป็นราชอาณาจักรสเปน
ตัวอาณาจักรบาร์เซโลนามาสูญสลายไประหว่างสงครามสืบราชบัลลังก์สเปนในคริสต์ศตวรรษที่ 18 แต่ตำแหน่ง "เคานต์แห่งบาร์เซโลนา" ยังคงเป็นตำแหน่งขุนนางสืบตระกูลของราชบัลลังก์สเปนต่อมา
ในคริสต์ศตวรรษที่ 20 ตำแหน่ง "เคานต์แห่งบาร์เซโลนา" ก็กลับมามีความสำคัญขึ้นมาบ้างเมื่อฆวน เดอ บูร์บอง (Infante Juan, Count of Barcelona) รัชทายาทนอกราชบัลลังก์สเปนทรงถือตำแหน่งเป็น "เคานต์แห่งบาร์เซโลนา" การกระทำดังว่าเป็นการอ้างสิทธิตำแหน่งทางประวัติศาสตร์โดยมิได้อ้างตัวเป็นกษัตริย์แห่งสเปนองค์ปัจจุบันโดยตรง โดยเฉพาะเมื่อหลังจากที่พระโอรสฆวน การ์โลสกลายเป็นผู้มีโอกาสที่จะเป็นประมุขของสเปนต่อจากฟรันซิสโก ฟรังโก ผู้ครองสเปนอยู่ในขณะนั้น ในปี ค.ศ. 1977 เมื่อฆวน การ์โลสขึ้นครองราชบัลลังก์สเปนหลังจากการเสียชีวิตของฟรังโกในปี ค.ศ. 1975 พระองค์ก็พระราชทานบรรดาศักดิ์ "เคานต์แห่งบาร์เซโลนา" อย่างถาวรให้แก่พระราชบิดาผู้ทรงประกาศสละสิทธิในราชบัลลังก์ ฆวน เดอ บูร์บองดำรงตำแหน่ง "เคานต์แห่งบาร์เซโลนา" จนเสียชีวิตในปี ค.ศ. 1993 จากนั้นตำแหน่ง "เคานต์แห่งบาร์เซโลนา" ก็กลับไปเป็นของพระมหากษัตริย์ที่ทรงถือตั้งแต่บัดนั้นเป็นต้นมา ส่วนภรรยาหม้ายของฮวน เดอ บูร์บองใช้ตำแหน่งเคานเทสแห่งบาร์เซโลนาจนเสียชีวิตในปี ค.ศ. 2000